હીલિયમ નિષ્ક્રિય વાયુ હોવાથી આ કામ દુષ્કર હતું. ૧૦ જુલાઈ ૧૯૦૮ના રોજ હેઇકે કેમરલિંધ ઓન્સગમના વૈજ્ઞાનિકે નેધરલેન્ડની યુનિવર્સિટી ઓફ લંડન ૪.૨ અંશ કેલ્વિન તાપમાન પ્રાપ્ત કર્યું અને થોડાં ઘનસેન્ટીમીટર જેટલો પ્રવાહી હીલિયમ મેળવ્યો. તેનાથી ભૌતિક વિજ્ઞાાનમાં નવી દુનિયાના દ્વાર ખુલી ગયા કેમરલીંધ ઓન્સે શોધી કાઢ્યું આ તાપમાને કેટલીક ધાતુઓ અતિવાહક (સુપર કન્ડકટર) થઈ જાય છે. ધાતુની અતિવાહકતા એવી સ્થિતિ છે જ્યારે તેમાંથી વિદ્યુતપ્રવાહ પસાર થાય ત્યારે તેને અવરોધ નડતો નથી આમ વિદ્યુત ઊર્જા વપરાતી નથી. કેમરલીંધ ઓન્સને ૧૯૧૩માં નોબેલ પારિતોષિક એનાયત કરવામાં આવ્યું. તેનો ઉપયોગ મેગ્નેટીક રેઝોનન્સ ઇમેજીંગ (એમઆરઆઈ) ટેકનોલોજીમાં થાય છે. એમઆરઆઇનો ઉપયોગ રોગ નિદાન માટે થાય છે. આ ઉપરાંત શક્તિશાળી મેગ્નેટના બાંધકામમાં બિગબેંગ મશીન (લાર્જ હેડ્રોન કોલાઇડર)માં પણ તેનો ઉપયોગ થાય છે. સૌથી આશ્ચર્યશક્તિ કરે તેવી ઘટના તો ત્યારે બની જ્યારે હીલિયમના પ્રવાહી કરણના પ્રથમ દિવસે કેમરલીંધ ઓન્સે ગેપમાંથી જોયું ત્યારે તેણે જોયું કે પ્રવાહી હીલિયમનું પારદર્શક પ્રવાહી ઉકળતું હતું પરંતુ ૨.૧૭ અંશ કેલ્વિન તાપમાનને એકાએક ઉકળવાનું અટકી ગયું અને પ્રવાહી ગૂઢ રીતે સ્થિર થઇ ગયું હતું. વર્ષો પછી ખબર પડી કે તે પ્રવાહીનો અંશ અતિતરલ (સુપર ફલ્યુડ)ની નવી સ્થિતિ પામ્યો હતો.